Պատասխան - Կոնյակի գործարանը, եթե չեմ սխալվում, այս տարվա չորս-հինգ ամսում վաճառքի ծավալը հասցրել է անցած տարվա վաճառքի ծավալին: Պետության համար ո±րն է տարբերությունը պետական եւ սեփական ձեռնարկությունների միջեւ: Որպես լրագրող փորձեք գնահատել: Շահութահարկը տալիս է նույն չափով, պետությունն այսօր որեւէ պետական ձեռնարկությունից դիվիդենտ չի ստացել, դիվիդենտների բաժանման գործընթացին չի մասնակցել, որովհետեւ չկա մի պետական ձեռնարկություն, որը կարող ենք արդյունավետ աշխատող համարել: Բոլորը պարտքերում խրված են. էներգետիկներին, բյուջեին, կենսաթոշակային հիմնադրամին պարտք են /բացառությամբ Քաջարանի գործարանի/, կամ աշխատում են իրենց հզորության հինգը կամ տասը-տասնհինգ տոկոսով: Ունենալով մեծ արտահանման պոտենցյալ, չեն զբաղվում շուկաներով: Տնօրեններն իրենց լավ են զգում այդ պետական գործարաններում: Միգուցե, ղեկավարությունից մի երկու-երեքը իրենց շատ լավ են զգում, լավ մեքենաներով, դղյակներ կառուցելով, իսկ կոլեկտիվն ահավոր վիճակում է: Սա± ենք ուզում պահպանել: Չի կարելի: